मोखांनि समायनाखौ लाखिलांनोनि थाखाय जों बयबो गोबां बेसेन गोसा - गोसानि प्रडाक्ट बायना फुनो आरो गुबुन गुबुन रोखोमनि फाहामथाय राहाबो लायो । नाथाय मोखांनि महरखौ मोजाङै लाखिनो थाखाय भिटामिनसिनि जोबोद गोनांथार । भिटामिन सिखौ रायखाङोब्ला थाबैनो कमलानि मुंआ गोसोआव फैयो । कमलाया भिटामिन सिजों आबुं , जाय जोंनि देहानि बिगुरनि थाखाय मुलाम्फा गोनां । कमलानि बिगुरावबो मुलिनि गुन दं । बेयाव पटासियाम , मेगनेसियाम आरो केलसियाम थायो , जाय बिगुरनि जेंनाफोरखौ सुस्रांनायाव मदत होयो । कमलायाव मोन्नो हानाय भिटामिन सि आरो एन्टिअक्सिडेन्सआ खालि देहा सोलेरनि थाखायल' मुलाम्फा गोनां नङा , बेयो बिगुरनि जोंखांनाय ( ग्लु इं स्किन ) आवबो मदत खालामो । कमलानि बिगुरजों बानायनाय फेस पेकखौ बाहायोब्ला मोखांनि दागो , सिथरसिला आरो गोसोम गोसोम जाना थानायफोरा बाङाइ जायो । बेयाव थानाय एन्टि बेक्टेरियेल गुनआ पिम्पल एबा सामलायनि जेंनानिफ्राय रैखाथि होयो । मोखाङाव फुन्नो थाखाय न'आवनो कमला फिथायनि बिगुरखौ थियारि खालामनो हायो । बेनि थाखाय गिबियावनो कमला बिगुरखौ मोजाडै फोराननांगौ । बेनि उनाव बेखौ गोरानै उनग्लिना गुन्दै खालामना लानांगौ । बे गुन्दैखौ पेक बानायनो थाखाय 1 चामुस कमला बिगुरनि गुन्दैयाव 2 चामुस हाल्दै गुन्दै आरो गुलाब जलखौ होनानै मोजाङै गलायनांगौ । बेखौ मोखाङाव फुन्नायनि सिगां मोखांखौ मोजाङै दैजों सुनांगौ । बे पेस्टखौ 15 मिनिटसो मोखाङाव फुन्ना लानायनि उनाव दै गुसुजों मोखांखौ सुनांगौ । बिब्दिनो सप्ताह सेनि गेजेरावनो मोखांनि महरा जोंखांबोगोन । जुदि मोखांआ गोबां गोरान एबा ड्राइनेसब्ला कमला बिगुरनि गुबुन मोनसे पेकखौ फुन्नो हागोन । बे पेकखौ बानायनो थाखाय 1 चामुस कमला बिगुर गुन्दैयाव एसे गाइखेर गलायना थि जखानि पेस्ट बानायना मोखांआव फुन्नो हायो । बेखौ 15 मिनिटसो लानायनि उनाव रानखांजोबोब्ला दैजों सुनांगौ । सप्ताहआव खेबनै बिब्दिनो फुनोब्ला मोखांनि ड्राइनेसआ गैया जालांगोन आरो बिगुरआ जोंखांबोगोन । 
कमला बिगुरा मोखांनि महरखौ समायना जोंखां होयो